बताया जा रहा है कि कंगना और ऋतिक ने परदे पर फिल्म काइट्स में रोमांस किया था. जिसे ऋतिक रोशन के पिता राकेश रोशन ने बनाया था. कंगना का दावा है कि इसी फिल्म की शूटिंग के दौरान उनका ऋतिक रोशन के साथ अफेयर शुरू हुआ. 2013 में रिलीज हुई फिल्म कृष-थ्री में भी कंगना लीड रोल में थीं. कंगना के मुताबिक, फिल्म कृष-थ्री की शूटिंग के दौरान पेरिस में ऋतिक ने उन्हें प्रपोज किया था. हालांकि ऋतिक ने कंगना से अफेयर की बात कभी नहीं मानी, लेकिन सच्चाई ये भी है कि कंगना को ऋतिक 2011 में अपनी बर्थडे पार्टी में बुलाया था. 2013 में कंगना की बर्थडे पार्टी में ऋतिक भी मौजूद थे. साल 2000 से शादीशुदा और दो बेटों के पिता ऋतिक का 2013 में अपनी पत्नी से अलगाव हुआ और 2014 में तलाक. अपने तलाक को लेकर भी ऋतिक काफी विवादों में थे. तलाक की वजह को लेकर कई कहानियां मायानगरी में कही-सुनी जाती रहीं, लेकिन 2016 में कंगना के साथ विवाद की जो फिल्म शुरू हुई, उसका कितना सीक्वल और प्रीक्वल अभी सामने आएगा, ये कोई नहीं जानता.